Nariadenie Komisie (ES) č. 1852/2003 z 21. októbra 2003, ktorým sa povoľuje používanie kokcidiostatík v krmivách na obdobie 10 rokovText s platnosťou pre EHP



Úradný vestník L 271 , 22/10/2003 S. 0013 - 0014

CS.ES Kapitola 3 Zväzok 40 S. 405 - 406

ET.ES Kapitola 3 Zväzok 40 S. 405 - 406

HU.ES Kapitola 3 Zväzok 40 S. 405 - 406

LT.ES Kapitola 3 Zväzok 40 S. 405 - 406

LV.ES Kapitola 3 Zväzok 40 S. 405 - 406

MT.ES Kapitola 3 Zväzok 40 S. 405 - 406

PL.ES Kapitola 3 Zväzok 40 S. 405 - 406

SK.ES Kapitola 3 Zväzok 40 S. 405 - 406

SL.ES Kapitola 3 Zväzok 40 S. 405 - 406



Nariadenie Komisie (ES) č. 1852/2003 z 21. októbra 2003, ktorým sa povoľuje používanie kokcidiostatík v krmivách na obdobie 10 rokov (Text s platnosťou pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady (ES) č. 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením Komisie (ES) č. 1847/2003 [2], najmä jej články 3 a 9, keďže: (1) Smernica 70/524/EHS ustanovuje, že členské štáty vyžadujú, aby sa do obehu neuvádzala žiadna doplnková látka, ak ju spoločenstvo nepovolilo. (2) V prípade doplnkových látok uvedených v zozname v časti I prílohy C k smernici 70/524/EHS, ktoré zahrňujú kokcidiostatiká a iné liečivé látky, možno udeliť povolenie spojené s osobou zodpovednou za ich uvádzanie do obehu. Ak sú splnené všetky podmienky stanovené v uvedenej smernici, možno takéto povolenia udeliť na obdobie 10 rokov. (3) Posúdenie žiadosti o povolenie na obdobie 10 rokov predloženej ohľadom kokcidiostatického prípravku "Sacox 120 microGranulate" ukazuje, že podmienky uvedené v smernici 70/524/EHS sú splnené. Vedecký výbor pre výživu zvierat poskytol súhlasné stanovisko so zreteľom na bezpečnosť a priaznivé účinky kokcidiostatického prípravku, ktorý patrí do skupiny "Kokcidiostatiká a iné liečivé látky", pre kurčatá chované na znášku. (4) V súlade s týmto by sa kokcidiostatickému prípravku "Sacox 120 microGranulate" malo udeliť povolenie na obdobie 10 rokov a mal by sa zahrnúť do zoznamu povolených doplnkových látok spojených s osobou zodpovednou za ich uvádzanie do obehu a mal by sa povoliť na obdobie 10 rokov tak, ako je to ustanovené v smernici 70/524/EHS. (5) Na základe posúdenia žiadosti sa ukazuje, že treba prijať určité postupy na ochranu pracovníkov pred ich vystavením vplyvu doplnkovej látky "Sacox 120 microGranulate". Takáto ochrana je však zabezpečená uplatňovaním smernice Rady 89/391/EHS z 12. júna 1989 o zavedení opatrení na podporu zlepšenia bezpečnosti a zdravia pracovníkov pri práci [3]. (6) Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE: Článok 1 Doplnková látka "Sacox 120 microGranulate" patriaca do skupiny "Kokcidiostatiká a iné liečivé látky" uvedená v prílohe má povolenie na používanie ako doplnková látka vo výžive zvierat za podmienok ustanovených v prílohe. Článok 2 Toto nariadenie nadobúda účinnosť dvadsiaty deň nasledujúci po dni jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. októbra 2003 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. EÚ L 269, 21.10.2003, s. 3 [3] Ú. v. ES L 183, 29.6.1989, s. 1. -------------------------------------------------- PRÍLOHA "Registračné číslo doplnkovej látky | Meno a registračné číslo osoby zodpovednej za uvádzanie doplnkovej látky do obehu | Doplnková látka (obchodný názov) | Zloženie, chemický vzorec, opis | Druh alebo kategória zvierat | Najvyšší vek | Najnižší obsah | Najvyšší obsah | Iné ustanovenia | Platnosť povolenia | v mg účinnej látky/kg kompletného krmiva | v mg účinnej látky/kg kompletného krmiva | Kokcidiostatiká a iné liečivé látky E766 | Intervet International bv | Salinomycinát sodný 120 g/kg (Sacox 120 microGranulate) | Zloženie doplnkovej látky: Salinomycinát sodný: 120 g/kgOxid kremičitý: 10 – 100 g/kgUhličitan vápenatý: 350 –700 g/kgÚčinná látka: Salinomycinát sodný,C42H69O11Na,číslo CAS: 53003-10-4,sodná soľ polyéteru kyseliny monokarboxylovej fermentačne produkovanej kmeňom Streptomyces albus (DSM 12217)Príbuzné nečistoty:< 42 mg elaiofilínu/kg salinomycinátu sodného,< 40 g 17-epi-20-deoxy-salinomycínu/kg salinomycinátu sodného | Odchov kurčiat | 12 týždňov | 50 | 50 | V návode na použitie uveďte: "Nebezpečné pre koňovité a morky""Toto krmivo obsahuje ionofór: súčasné použite s určitými liečivými látkami (napr. tiamulín) môže byť kontraindikatívne". | 11.11.2013" | --------------------------------------------------